Italian juutalaiset

Italian juutalaiset ovat Italian asukkaita, jotka ovat etniseltä taustaltaan juutalaisia tai juutalaisuuteen kääntyneitä. Italiassa on ollut italkim-juutalaisyhteisö antiikin ajoilta lähtien.

 Italian juutalaisryhmät 
vasen|pienoiskuva|Rooman suuri synagoga
Suppeasti ymmärrettynä italianjuutalaisilla tarkoitetaan pelkästään niin kutsuttuja italkim-juutalaisia, jotka ovat olleet Italian alueella jo ainakin Julius Caesarin ajoista lähtienLowenstein, Steven M.: The Jewish Cultural Tapestry: International Jewish Folk Traditions, s. 25. Oxford University Press, 2000. (englanniksi) ja muodostavat erillisen diaspora- ja kulttuuriryhmänsä muiden euroopanjuutalaisten ohelle. Historioitsija Steven Lowensteinin mukaan heidät voidaan nähdä aškenasi- ja sefardijuutalaisten välimaastoon sijoittuvana ryhmänä.Lowenstein, Steven M.: The Jewish Cultural Tapestry: International Jewish Folk Traditions, s. 13, 52. Oxford University Press, 2000. (englanniksi) Italkim-juutalaiset ovat perinteisesti puhuneet juutalaisitaliaa, jossa on muiden juutalaiskielten tavoin seemiläisiä vaikutteitaLowenstein, Steven M.: The Jewish Cultural Tapestry: International Jewish Folk Traditions, s. 61–62. Oxford University Press, 2000. (englanniksi). Se on kuitenkin ollut jäämässä pois käytöstä, ja sitä puhuu enää pieni määrä.

Keskiajan loppuvaiheilla lähtien aškenasijuutalaisia muutti pohjoiseen ItaliaanLowenstein, Steven M.: The Jewish Cultural Tapestry: International Jewish Folk Traditions, s. 47. Oxford University Press, 2000. (englanniksi). Sefardijuutalaisia saapui Italiaan tultuaan karkotetuksi Iberian niemimaalta 1490-luvullaLowenstein, Steven M.: The Jewish Cultural Tapestry: International Jewish Folk Traditions, s. 35. Oxford University Press, 2000. (englanniksi). 

Maassa on myös muita pienempiä juutalaisryhmiä. Muista erottuvin ja myös koko Euroopan mittakaavalla ainutlaatuinen ryhmä on San Nicandron juutalaisten yhteisö, joka sai alkunsa, kun pieni joukko etnisiä italialaisia kääntyi katolilaisuudesta juutalaisuuteen.
 Genetiikka 
2000 julkaistun geenitutkimuksen mukaan isälinjojensa perusteella roomanjuutalaiset vaikuttavat polveutuvan samasta Lähi-idässä eläneestä väestöstä kuin suurin osa maailman muistakin juutalaisista. Vuonna 2010 julkaistun geenitutkimuksen mukaan italianjuutalaiset kantavat perimää sekä Lähi-idästä että Euroopasta ja ovat geneettisesti erityisen lähellä aškenasi-, sefardi- ja syyrianjuutalaisia. Molempien tutkimusten mukaan italianjuutalaiset ovat pysyneet suhteellisen eristäytyneenä ryhmänä ei-juutalaisesta kantaväestöstä.

 Tunnettuja italianjuutalaisia 

 Giorgio Bassani, kirjailija, elokuvakäsikirjoittaja ja journalisti
 Alberto Franchetti, säveltäjä
 Vittorio Gassman, näyttelijä ja ohjaaja
 Primo Levi, kemisti ja kirjailija
 Rita Levi-Montalcini, neurologi
 Salvador Luria, mikrobiologi
 Luigi Luzzatti, poliitikko
 Moše Hajjim Luzzatto, kirjailija ja rabbi
 Amedeo Modigliani, taidemaalari ja kuvanveistäjä
 Franco Modigliani, ekonomisti
 Emilio Gino Segrè, fyysikko
 Elio Toaff, rabbi

 Lähteet 

 Aiheesta muualla 

Luokka:Juutalaiset etniset ryhmät
Luokka:Italian etniset ryhmät
Luokka:Juutalaisuus Italiassa